Rozhodnutie Krajského súdu Banská Bystrica sp. zn. 24S/162/2018 z 24. 4. 2019
Rozhodnutie Krajského súdu Banská Bystrica z 24. apríla 2019, sp. zn. 24S/162/2018, ECLI:SK:KSBB:2019:6018200748.2
Súd: Krajský súd Banská Bystrica
Spisová značka: 24S/162/2018
ECLI: ECLI:SK:KSBB:2019:6018200748.2
Dátum vydania: 24. 4. 2019
Forma: Rozhodnutie
Oblasť práva: Správne právo
Text rozhodnutia
Súd: Krajský súd Banská Bystrica Spisová značka: 24S/162/2018 Identifikačné číslo súdneho spisu: 6018200748 Dátum vydania rozhodnutia: 25. 04. 2019 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2019:6018200748.2 Rozhodnutie Krajský súd v Banskej Bystrici ako správny súd v senáte zloženom z predsedníčky senátu JUDr. Aleny Antalovej a členiek senátu JUDr. Jany Novotnej a Mgr. Ivany Datlovej v právnej veci žalobcu: C. Z., nar. X. E. XXXX, bytom U. tr. XX, XXX XX W., právne zastúpeného JUDr. Pavlom Gráčikom, advokátom, Advokátska kancelária so sídlom Farská 40, Nitra, proti žalovanému: Okresný úrad Banská Bystrica, odbor výstavby a bytovej politiky, Nám. Ľ. Štúra č. 1, 974 05 Banská Bystrica, za účasti ďalších účastníkov: 1/ Slovenská elektrizačná prenosová sústava, a.s., Bratislava, právne zastúpeného Advokátskou kanceláriou SOUKENÍK-ŠTRPKA s.r.o., so sídlom Šoltésovej 14, Bratislava, IČO: 36862711, 2/ Obec Veľké Pole, 966 74 Veľké Pole 1, 3/ Obec Oslany, Nám. Slobody 2, 972 47 Oslany, 4/ Obec Horná Ves, Horná Ves 191, 972 48 Horná Ves, 5/ Obec Radobica, Radobica 124, 972 48 Horná Ves, 6/ Obec Pažiť, Pažiť 78, 958 03 Partizánske, 7/ Obec Píla, Píla 27, 966 81 Žarnovica, 8/ Obec Župkov, Župkov 12, 966 71 Horné Hámre, 9/ Obec Hrabičov, Hrabičov 188, 966 78 Hrabičov, 10/ Obec Bzenica, Bzenica 74, 966 01 Bzenica, 11/ Obec Dolná Ždaňa, Dolná Ždaňa 46, 966 04 Dolná Ždaňa, 12/ Obec Horná Ždaňa, Horná Ždaňa 167, 966 04 Horná Ždaňa, 13/ Slovenský vodohospodársky podnik, š.p., Riaditeľstvo OZ Piešťany, Nábrežie I. Krasku, 3/834, 921 80 Piešťany, 14/ Slovenský vodohospodársky podnik, š.p., OZ Banská Bystrica, Partizánska cesta 69, 974 98 Banská Bystrica, 15/ Správa ciest Trenčianskeho samosprávneho kraja, Brnianska 3, 911 05 Trenčín, 16/ Banskobystrická regionálna správa ciest, Majerská cesta 94, 974 01 Banská Bystrica, 17/ Stredoslovenská vodárenská prevádzková spoločnosť a.s., Partizánska cesta 5, 974 01 Banská Bystrica, 18/ Stredoslovenská energetika - Distribúcia, a.s., Pri Rajčianke 2927, 010 47 Žilina, 19/ Západoslovenská Distribučná, a.s., P.O.BOX 292, 810 00 Bratislava 1, 20/ Slovak Telekom, a.s., Bajkalská 28, 817 62 Bratislava, 21/ Orange Slovensko, Michlovský, s.r.o., Letná 796/9, 921 01 Piešťany, 22/ Slovenský pozemkový fond, Búdková 36, 817 15 Bratislava, 23/ Slovenský pozemkový fond, Bratislava, Búdkova 36, 817 15 Bratislava, Regionálny odbor Zvolen, Námestie SNP 50, 960 01 Zvolen, 24/ Slovenský pozemkový fond, Bratislava, Búdková 36, 817 15 Bratislava, Regionálny odbor Prievidza, Marianska 6, 971 01 Prievidza, 25/ Lesy Slovenskej republiky, š.p., Odštepný závod Prievidza, Prievidza, 26/ Lesy Slovenskej republiky, š.p., Odštepný závod Banská Bystrica, ďalší účastníci 25/ a 26/ právne zastúpení JUDr. Jaroslavom Jakubčom, PhD. advokátom a konateľom spoločnosti Advokátska kancelária Jakubčo, spol. s.r.o. so sídlom Mladých budovateľov 2, 974 11 Banská Bystrica, IČO: 50570897, o preskúmanie zákonnosti rozhodnutia a postupu žalovaného č. OU-BB-OVBP2-2016/020389-2, DD zo dňa 29. júna 2016 takto r o z h o d o l : Žalobu z a m i e t a . Žalobcovi náhradu trov konania n e p r i z n á v a . Ďalším účastníkom náhradu trov konania n e p r i z n á v a . o d ô v o d n e n i e : Administratívne konanie 1. O návrhu ďalšieho účastníka 1) zo dňa 28. októbra 2015 na vydanie rozhodnutia o umiestnení líniovej stavby: „Súbor stavieb: Transformácia 400/110 kV Bystričany - I. časť, 2. Stavba - veľké vedenie 2 x 400 kV Horná Ždaňa - lokalita Oslany“ v rozsahu špecifikovaných stavebných objektov rozhodla Obec Veľké Pole (ďalej len „stavebný úrad“) v zastúpení jej starostom ako príslušný stavebný úrad podľa § 119 ods. 2 a ust. § 117 ods. 1 zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov (ďalej len „Stavebný zákon“) tak, že vydala podľa § 39 a § 39a ods. 1 a 2 Stavebného zákona v súlade s ust. § 4 vyhlášky Ministerstva životného prostredia č. 453/2000 Z.z., ktorou sa vykonávajú niektoré ustanovenia Stavebného zákona (ďalej len „vyhláška č. 453/2000 Z.z.“) rozhodnutie o umiestnení líniovej stavby, podľa ktorého „Súbor stavieb“ Transformácia 400/110 KV Bystričany - I. časť, 2. stavba - Vedenie 2 x 400kV H.Ždaňa - lokalita Oslany“, v rozsahu stavebných objektov: Vedenie 2 x 400 kV, Kraj: Trenčiansky, Okres: Prievidza, Katastrálne územie: I., Q. U., C. (dĺžka: 8 845,37 m); Kraj: Trenčiansky, Okres: Partizánske, Katastrálne územie: T. (dĺžka: 2 381,79 m); Kraj: Banskobystrický, Okres: Žarnovica, Katastrálne územie: U. T., T., A., Q. (dĺžka: 14 439,0 m); Kraj: Banskobystrický, Okres: Žiar nad Hronom, Katastrálne územie: H.H., Q.H., F. (F.) (dĺžka: 5 115,66 m) sa umiestňuje na pozemkoch parc. č. - líniová stavba: V Trenčianskom kraji, v okrese: Prievidza, v Katastrálnych územiach: I., Q. U., C. (dĺžka: 8 845,37 m); V Trenčiansom kraji, v okrese: Partizánske, v katastrálnom území: T. (dĺžka: 2 381,79 m); V Banskobystrickom kraji, v okrese : Žarnovica, v katastrálnych územiach: U. T., T., A., Q. (dĺžka: 14 439,0 m); V Banskobystrickom kraji, okrese: Žiar nad Hrnom, v katastrálnych územiach: H. A., Q. A., F. (F.) (dĺžka: 5 115,66 m) (ďalej len „líniová stavba“), určila podmienky pre umiestnenie líniovej stavby a pre projektovú prípravu, ďalšie podmienky na zabezpečenie ochrany verejných záujmov a právom chránených záujmov účastníkov konania, rozhodla 2 4 S / 1 6 2 / 2 0 1 8 - 3 - o námietke žalobcu a určila platnosť územného rozhodnutia na 3 roky od jeho právoplatnosti s tým, že platnosť nestratí, ak bude v danej lehote v súvislosti s označenou stavbou podaná žiadosť o stavebné povolenie. Prílohou rozhodnutia bol Výkres č.: 20140173/DUR/02/0-SITUÁCIA ZM50 v mierke 1:50 000 (ďalej len „prvostupňové rozhodnutie“ alebo „rozhodnutie stavebného úradu“). 2. V odôvodnení rozhodnutia stavebný úrad zopakoval obsah podaného návrhu ďalšieho účastníka 1) označil ním predložené podklady vrátane vyjadrení a záväzných stanovísk dotknutých orgánov štátnej správy, či Záverečného stanoviska (2110/2013-3.4/ak) vydaného Ministerstvom životného prostredia SR podľa § 37 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon č. 24/2006 Z.z.“) na stavbu: „Vedenie 2 x 400 kV lokalita Bystričany - Horná Ždaňa“ (ďalej len „Záverečné stanovisko“) a Správy o hodnotení vplyvov totožnej stavby na životné prostredie, vypracovanej subjektom Enviro - Tatry s.r.o., projektant: TRANSMISSION LINES PROJECTS, s.r.o. v novembri 2012 podľa zákona č. 24/2006 Z.z. (ďalej len „Správa o hodnotení vplyvov na životné prostredie“) a uviedol, že po oznámení začatia územného konania o umiestnení líniovej stavby účastníkom konania a dotknutým orgánom nariadil na prerokovanie návrhu ústne pojednávanie na deň 21. decembra 2015, ku dňu konania ktorého mohli účastníci konania nahliadnuť do podkladov rozhodnutia a svoje pripomienky a námietky uplatniť najneskôr pri jeho konaní a svoje stanoviská mohli oznámiť aj dotknuté orgány. Proti návrhu na umiestnenie stavby podal žalobca námietky. Nesúhlasil s umiestnením navrhovanej stavby, pretože má byť umiestnená aj na jeho pozemkoch v dĺžke cca 736 m v katastrálnom území T. a v dĺžke cca 196 m v katastrálnom území U. T., čím by vzhľadom aj na rozsah ochranného pásma v šírke 68,6 m bolo cca 6,25 ha jeho pozemkov znehodnotených pre podstatné obmedzenie ich plánovaného využitia na rekreačné a športové účely, čím strácajú na svojej hodnote. Tiež namietal, že nebolo preukázané, že v prípade navrhovanej stavby ide o verejnoprospešnú stavbu. Stavebný úrad jeho námietku zamietol ako vecne a právne neopodstatnenú, pretože ide o stavbu verejnoprospešnú, ktorá bola navrhnutá v súlade s územno-plánovacou dokumentáciou VÚC Banská Bystrica (regulatív 7.2.6 záväznej časti ÚPN VÚC Banskobystrický kraj, zverejnenej v Nariadení vlády SR č. 263/1998 Z.z., ktorým sa vyhlasuje záväzná časť územného plánu Veľkého územného celku Banskobystrický kraj) a v súlade s územným plánom Trenčianskeho kraja v znení zmien a doplnkov č. 2/2011 územného plánu VÚC Trenčianskeho kraja, schváleného zastupiteľstvom Trenčianskeho samosprávneho kraja dňa 26. októbra 2011 pod č. Uznesenia: 297/2011 (regulatív: 8.1.4 záväznej časti ÚPN VÚC Trenčiansky kraj, zverejnenej v Nariadení vlády SR č. 149/1998 Z.z., ktorým sa vyhlasuje záväzná časť územného plánu Veľkého územného celku Trenčiansky kraj). Súlad s územným plánom VÚC Banskobystrického kraja bol potvrdený oddelením regionálneho rozvoja úradu Banskobystrického samosprávneho kraja pod č. 06700/2011/ODDRR-2 15651/2015 zo dňa 28. mája 2015 k projektovej dokumentácii pre 2 4 S / 1 6 2 / 2 0 1 8 - 4 - územné rozhodnutie na danú stavbu. Stavebný úrad zároveň vyhovel pripomienke spoločnosti AGROALM s.r.o. so sídlom Píla č. 1 uplatnenej na ústnom pojednávaní s tým, že ďalší účastník 1) má zabezpečiť uzatvorenie zmluvy o škodách a vstupe na poľnohospodárske pozemky v užívaní spoločnosti AGROALM s.r.o. pred začiatkom realizácie predmetnej líniovej stavby. K predloženým stanoviskám a rozhodnutiam dotknutých orgánov a stanoviskám účastníkov konania daným k umiestneniu predmetnej líniovej stavby uviedol, že nie sú záporné ani protichodné a boli zahrnuté do podmienok vydaného rozhodnutia. Po posúdení návrhu na umiestnenie stavby z hľadiska jeho súladu so zámermi a cieľmi územného plánovania, súladu s územno-plánovacou dokumentáciou, všeobecnými technickými požiadavkami na výstavbu, hygienickými, protipožiarnymi podmienkami, dopravnými podmienkami a podmienkami ochrany poľnohospodárskeho pôdneho fondu konštatoval, že uvedeným hľadiskách umiestnenie stavby zodpovedá, resp. im neodporuje a neohrozuje ani životné prostredie, a preto v súlade s vypracovanou projektovou dokumentáciou rozhodol o umiestnení navrhovanej líniovej stavby. Rozhodnutie žalovaného 3. O odvolaní žalobcu voči rozhodnutiu stavebného úradu rozhodol Okresný úrad Banská Bystrica - odbor výstavby a bytovej politiky rozhodnutím OU-BB-OVBP2/2016/020389-2, DD zo dňa 29. júna 2016 (ďalej len „rozhodnutie žalovaného“) tak, že jeho odvolanie podľa § 59 ods. 2 zákona č. 71/1967 Zb. o správnom konaní (Správny poriadok) v znení neskorších predpisov (ďalej len „Správny poriadok“) zamietol ako neopodstatnené a rozhodnutie stavebného úradu (citované v bode 1 tohto rozsudku) potvrdil. 4. V odôvodnení rozhodnutia uviedol, že stavebný úrad odvolaniu žalobcu v rámci autoremedúry nevyhovel. Žalovaný v odvolacom konaní preskúmal odvolanie žalobcu, ktorého obsah citoval, rozhodnutie stavebného úradu, predložený správny spis z hľadiska súladu postupu konania a vydania rozhodnutia s hmotnoprávnymi predpismi Stavebného zákona a súvisiacimi predpismi a procesno- právnymi ustanoveniami Správneho poriadku a po zopakovaní priebehu administratívneho konania a zisteného skutkového stavu veci po vyhodnotení dôvodov rozhodnutia o umiestnení stavby a odvolacích dôvodov dospel k záveru, že nie sú dôvody na zmenu alebo zrušenie odvolaním napadnutého rozhodnutia stavebného úradu, a preto ho v súlade s ust. § 59 ods. 2 Správneho poriadku potvrdil a odvolanie žalobcu zamietol. 5. Podrobne sa vysporiadal s jednotlivými odvolacími námietkami žalobcu. K odvolacej námietke, že predmetná líniová stavba nie je navrhnutá v súlade s ÚPN VÚC BB, a že v určenej líniovej trase nie je verejnoprospešnou stavbou uviedol, že bola navrhnutá v súlade so záväzným regulatívom funkčného a priestorového usporiadania územia v oblasti nadradenej technickej infraštruktúry - 7.2.6. rezervovať koridor pre výstavbu vedenia ZVN 2x400 kV v trase Rz Horná Ždaňa - Rz Bystričany na územní Banskobystrického kraja, ktorý bol súčasťou záväznej časti územného plánu VÚC 2 4 S / 1 6 2 / 2 0 1 8 - 5 - Banskobystrický kraj, ktorý bol schválený vládou SR Uznesením č. 394/1998 zo dňa 9. júna 1998 a ktorého záväzná časť bola vyhlásená Nariadením vlády SR č. 263/1998 Z.z. Uvedeným regulatívom bol vymedzený koridor umiestnenia trasy vedenia bez presného umiestnenia na parcelné čísla v rámci katastrálnych území. ÚPN VÚC Banskobystrického kraja bol vyhotovený v mierke 1:50 000. Verejnoprospešný charakter tejto stavby, bez ohľadu na presnú trasu jej realizácie vyplýva z Koncepcie územného rozvoja Slovenska 2001 - záväzná časť v znení KURS 2011 - zmeny a doplnky č. 1 KURS 2001 (ďalej len „Koncepcia územného rozvoja Slovenska“) z bodu 12.2.2.8 záväzných zásad a regulatívov (pre rozvojové zámery zabezpečenia vnútroštátnych a medzinárodných elektrických vedení a zariadení rešpektovať existujúce koridory vedení 220 kV a 400 kV a navrhované siete v existujúcich, či novo navrhovaných koridoroch - koridor pre nové 2 x 400 kV vedenie ZVN v profile Bystričany - Horná Ždaňa) s tým, že ide o stavbu spojenú s realizáciou bodu 7.2.6 záväznej časti ÚPN VÚC Banskobystrického kraja v znení jej zmien a doplnkov. Súlad predmetnej stavby s ÚPN VÚC Banskobystrického kraja potvrdil aj Úrad Banskobystrického samosprávneho kraja, odd. regionálneho rozvoja vo vyjadrení č. 06700/2015/ODDRR-2, 15651/2015 zo dňa 28. mája 2015 aj vo vyjadrení k podanému odvolaniu zo dňa 19. mája 2016. K odvolacej námietke, že územný plán VÚC Banskobystrického kraja, ktorého regulatív 7.2.6 mal vyplývať z jeho zmien a doplnkov z roku 2014, nie je možné považovať za platný, pretože návrh zmien a doplnkov územného plánu nebol zákonným spôsobom zverejnený na dotknutých obciach, minimálne v Obci Píla a Veľké Pole žalovaný uviedol, že obstarávanie, prerokúvanie a schvaľovanie územnoplánovacích podkladov samosprávneho kraja nie je v kompetencii stavebného úradu ani žalovaného, a preto na námietky a pripomienky, ktoré boli alebo mohli byť uplatnené pri prerokúvaní územného plánu stavebný úrad v územnom konaní neprihliada. K odvolacej námietke, že vo výroku aj v odôvodnení rozhodnutia stavebného úradu absentujú presné údaje o umiestnení stavby na parcelách, že absentuje špecifikácia trasy líniovej stavby vo vzťahu ku konkrétnym pozemkom, v dôsledku čoho je rozhodnutie stavebného úradu nepreskúmateľné, žalovaný s poukazom na ust. § 3 ods. 1 a 2 vyhlášky č. 453/2000 Z.z. a ust. § 36 ods. 4 Stavebného zákona uviedol, že pre umiestnenie líniovej stavby je postačujúci opis územia. K odvolacej námietke, že hoci bolo rozhodnutie stavebného úradu datované dňom 21. decembra 2015, zverejnené bolo až 6. apríla 2016 žalovaný uviedol, že rozsiahle rozhodnutie o umiestnení líniovej stavby nebolo možné fyzicky spracovať v kratšej lehote. K odvolacej námietke, že stavebný úrad neumožnil účastníkom územného konania pred vydaním rozhodnutia vyjadriť sa k jeho podkladu a k spôsobu jeho zistenia, prípadne navrhnúť jeho doplnenie, čím malo byť porušené ust. § 33 ods. 2 Správneho poriadku žalovaný poukázal na ust. § 36 ods. 1, 3, 4 Stavebného zákona a uviedol, že na ústnom pojednávaní boli k nahliadnutiu všetky podklady, z ktorých stavebný úrad pri rozhodovaní vychádzal, pričom účastníci konania boli písomne upozornení, že do podkladov rozhodnutia je možné nahliadnuť pred konaním ústneho pojednávania na spoločnom stavebnom úrade - oddelení výstavby, investícií a životného prostredia Mesta Žarnovica. Splnomocnený zástupca žalobcu - K.. C. R. mal možnosť na ústnom pojednávaní nahliadnuť do podkladov rozhodnutia, a 2 4 S / 1 6 2 / 2 0 1 8 - 6 - preto k porušeniu ust. § 33 ods. 2 Správneho poriadku nedošlo. K odvolacej námietke, že umiestnením stavby podľa variantu VP3 môže dôjsť k devastácii prirodzeného ekosystému žalovaný uviedol, že podľa Záverečného stanoviska Ministerstva životného prostredia SR v časti hodnotenia jednotlivých variantov riešenia bol variant VP3 preferovaný ako najvhodnejší, pretože je jednak najkratší v porovnaní s variantmi VP1 a VP2 a zároveň vyžaduje najmenší rozsah výrubov, a teda predstavuje najmenší zásah do biotopov a má najmenší vplyv na chránené územia. V rámci územného konania boli rešpektované stanoviská dotknutých orgánov k umiestneniu predmetnej líniovej stavby, ktoré neboli záporné ani protichodné a ich pripomienky boli zahrnuté do podmienok rozhodnutia o umiestnení líniovej stavby. K odvolacej námietke, že stavebný úrad nepostupoval správne, keď rozhodnutie o umiestnení stavby oznamoval formou verejnej vyhlášky aj známym účastníkom konania, žalovaný s poukazom na ust. § 36 ods. 4, § 42 ods. 1,2, § 139 ods. 3 písm. d), § 140 Stavebného zákona a § 26 ods. 2 Správneho poriadku uviedol, že stavebný úrad písomnosti doručoval verejnou vyhláškou, pričom túto možnosť doručovania zvolil s ohľadom na predmet územného konania, ktorým bolo umiestnenie líniovej stavby. Kombináciu doručovania verejnou vyhláškou a doručovania do vlastných rúk známym účastníkom správny poriadok neumožňuje. Žaloba 6. Včas podanou správnou žalobou žalobca namietal nezákonnosť rozhodnutia žalovaného z dôvodov uvedených v ust. § 191 ods. 1 písm. c), d) e) a g) zákona č. 162/2015 Z.z. Správny súdny poriadok (ďalej len „SSP“) a žiadal, aby ho správny súd spolu s prvostupňovým rozhodnutím zrušil a vec vrátil na ďalšie konanie príslušnému stavebnému úradu. Uplatnil si právo na náhradu trov konania. 7. Namietal, že predmetná líniová stavba (označená v bode 1 tohto rozsudku) nie je v súlade s územným plánom, čím žalovaný aj stavebný úrad porušili ust. § 37 a 39 Stavebného zákona, pretože línia jej vedenia podľa variantu VP3 nie je zapracovaná v ÚPD VÚC (rozumej „Územno- plánovacia dokumentácia Veľkého územného celku“) Banskobystrického kraja, čo vyplýva z bodu X. (str. 312) Správy o posudzovaní vplyvov na životné prostredie (variant VP3: línia vedenia v rámci tohto katastrálneho územia nie je zapracovaná v ÚPD VÚC Banskobystrického kraja) aj zo Záverečného stanoviska (trasa koridoru navrhovaného elektrického vedenia zapracovať do ÚPN VÚC Banskobystrického kraja - bod 3.3, str. 34), pričom k zapracovaniu variantu predmetnej líniovej stavby do územného plánu doposiaľ nedošlo. Tvrdil, že rozhodnutiami vydanými v administratívnom konaní bola líniová stavba umiestnená na trase, ktorá nezodpovedá „koridoru pre výstavbu vedenia ZVN 2 x 400 kV v trase Rz Horná Ždaňa - Rz Bystričany“ zakreslenému v grafickej prílohe tvoriacej súčasť ÚPD VÚC Banskobystrického kraja na základe regulatívu 7.2.6 jeho záväznej časti. Tvrdenie žalovaného, že v ÚPN nie je umiestnenie koridoru presne stanovené, je v rozpore so skutočnosťou jeho grafického vymedzenia. Namietal tiež porušenie ust. § 38 Stavebného zákona, pretože prvostupňové rozhodnutie bolo vydané bez jeho súhlasu ako 2 4 S / 1 6 2 / 2 0 1 8 - 7 - vlastníka pozemkov, čo by v zmysle § 108 ods. 2 písm. a) Stavebného zákona bolo možné len v prípade, že predmetná líniová stavba by bola verejnoprospešnou stavbou v zmysle bodu II, 8. časti ÚPN VÚC Banskobystrického kraja. Tvrdil, že pokiaľ umiestnenie líniovej stavby v jej variante VP3 nezodpovedá grafickému zakresleniu koridoru podľa vymedzenia jeho umiestnenia regulatívom 7.2.6 ÚPN VÚC, potom ju nie je možné považovať za stavbu verejnoprospešnú. Ďalej namietal, že prvostupňovým rozhodnutím bolo nedostatočne vymedzené územie, na ktorom má byť líniová stavba realizovaná, čo spôsobuje jeho nepreskúmateľnosť, pretože vo výroku aj v odôvodnení rozhodnutia absentujú presné údaje o umiestnení líniovej stavby na parcelách a ani opis daného územia nebol dostatočne určitý. V dôsledku uvedeného nebolo rešpektované zákonné ustanovenie § 39 ods. 1 Stavebného zákona. Žalobca poukázal aj na nerešpektovanie ustanovenia § 39 ods. 2 Stavebného zákona, pretože prvostupňové rozhodnutie neobsahuje informácie o rozhodnutím vydanom v zisťovacom konaní a o Záverečnom stanovisku. Ďalšou námietkou žalobcu bolo tvrdenie, že v administratívnom konaní nebolo rešpektované ust. § 3 ods. 4 Správneho poriadku, pretože vydanie rozsiahleho prvostupňového rozhodnutia (44 strán textu a grafické prílohy) nemohlo byť fyzicky vykonané a podpísané dňom 21. decembra 2011, kedy sa uskutočnilo ústne pojednávanie, na ktorom žalobca predložil námietky závažného charakteru, s ktorými sa stavebný úrad nemohol v ten istý deň aj náležite vysporiadať, a preto uvedený postup evokuje jeho svojvôľu v rozhodovaní. Napokon žalobca pre tvrdené nerešpektovanie ust. § 47 ods. 3 Správneho poriadku namietal nepreskúmateľnosť rozhodnutia žalovaného, pretože v odôvodnení žalobou napadnutého rozhodnutia neuviedol, ako sa vyrovnal s návrhmi a námietkami k podkladom rozhodnutia, ktoré doručil na ústne pojednávanie a ani to, ako sa vysporiadal s jeho odvolacími námietkami súvisiacimi s jeho písomným podaním zo dňa 16. decembra 2015. Poukázal na časť textu rozhodnutia žalovaného: „...pričom v závere ústneho pojednávania bolo skonštatované, že na základe predloženého návrhu, jeho dokladovej časti a výsledkov ústneho pojednávania stavebný úrad o umiestnení navrhovanej líniovej stavby rozhodne s tým, že na predmetnú líniovú stavbu je možné vydať územné rozhodnutie. Do týchto podkladov, ktoré boli na ústnom pojednávaní, K.. C. R. ako splnomocnený zástupca odvolateľa mal možnosť nahliadnuť, vyjadriť sa k nim, nakoľko boli podkladom pre vydanie rozhodnutia o umiestnení danej stavby...“ a tvrdil, že pokiaľ žalovaný vo svojom rozhodnutí používa pojem „bolo skonštatované“ je zrejmé, že sa jedná o ničím nepodložené tvrdenie, v dôsledku čoho je jeho rozhodnutie postihnuté vadou nepreskúmateľnosti, pretože z uvedenej citácie nadobudol dojem, že jeho splnomocnený zástupca a ďalšie osoby zúčastnené na ústnom pojednávaní mali deklarovať, že vo veci je možné vydať územné rozhodnutie, čo nezodpovedá skutočnosti, pretože jeho právny zástupca v celom procese podával námietky. Vyjadrenie žalovaného 8. Žalovaný navrhol žalobu žalobcu v zmysle § 190 SSP ako nedôvodnú zamietnuť. K námietke žalobcu, že umiestnenie predmetnej líniovej stavby podľa rozhodnutia stavebného úradu nie je v súlade s územným plánom uviedol, že predmetná líniová stavba je navrhnutá 2 4 S / 1 6 2 / 2 0 1 8 - 8 - v súlade so záväznou časťou Územného plánu Veľkého územného celku Banskobystrický kraj, ktorý bol schválený vládou SR jej Uznesením č. 394/1998 Z.z., ktorým sa vyhlasuje záväzná časť územného plánu Veľkého územného celku Banskobystrický kraj v znení neskorších zmien a doplnkov, so záväzným regulatívom funkčného a priestorového usporiadania územia v oblasti rozvoja nadradenej technickej infraštruktúry - 7.2.6 rezervovať koridor pre výstavbu vedenia ZVN 2 x 400 kV v trase Rz Horná Ždaňa - Rz Bystričany na území Banskobystrického kraja. Uvedeným regulatívom bol vymedzený koridor umiestnenia trasy vedenia líniovej stavby a vzhľadom k tomu že ÚPN VUC Banskobystrický kraj bola vyhotovená v mierke 1:50 000, nie je ním stanovené presné umiestnenie stavby na jednotlivé parcelné čísla pozemkov a katastrálne územia, pretože po technickej stránke by to v danej mierke nebolo možné. Súlad líniovej stavby s ÚPN VUC Banskobystrického kraja potvrdil aj Úrad Banskobystrického samosprávneho kraja, oddelenie regionálneho rozvoja vo vyjadrení č. 06700/2015/ ODDRR-2, 15651/2015 zo dňa 28. mája 2015 a aj vo vyjadrení k podanému odvolaniu zo dňa 19. mája 2016 č. 07439u2016/ODDRR-2, 17970/2016. Taktiež Ministerstvo životného prostredia SR vo svojom Záväznom stanovisku č. 8288/2015-3.4/ak zo dňa 11. decembra 2015 potvrdilo, že základný koridor navrhovaného elektrického vedenia je dodržaný a lokálne odchýlky vznikli optimalizáciou jeho trasy pri zohľadnení miestnych podmienok. K žalobcom namietanej skutočnosti, že predmetná líniová stavba nie je stavbou verejnoprospešnou žalovaný poukázal na Koncepciu územného rozvoja Slovenska 2001, je závažnú časť v znení KURS 2011, Zmeny a doplnky č. 1, KURS 2001, ktorého súčasťou je podľa bodu 12.2.2.8 vytvoriť koridor pre 2 x 400 kV nové vedenie ZVN v profile Bystričany - Nová Ždaňa. Zároveň je líniová stavba realizáciou bodu 7.2.6 záväznej časti ÚPD VUC Banskobystrického kraja v znení jeho zmien a doplnkov. S ohľadom na uvedené nebol súhlas žalobcu ako vlastníka pozemkov k umiestneniu líniovej stavby v zmysle § 38 a § 108 písm. a) Stavebného zákona potrebný. Poukázal tiež na skutočnosť, že dňom 1. júla 2016 nadobudol účinnosť Zákon č. 282/2015 Z.z. o vyvlastňovaní pozemkov a stavieb a o nútenom obmedzení vlastníckeho práva k nim, ktorý v súčasnosti upravuje v zmysle zásady lex posterior derogat (legi) priori proces vyvlastnenia a núteného obmedzenia vlastníckeho práva. Poukázal tiež na ust. § 3 ods. 1 písm. e) vyhlášky č. 453/2000 Z.z. podľa ktorého sa súhlas vlastníka vyžaduje len ak nemá navrhovateľ k pozemku „tzv. iné právo“, pričom z ust. § 11 ods. 1 písm. f) a g) a § 12 ods. 1 Zákona č. 251/2012 Z.z. o energetike vyplýva, že ďalší účastník 1/ ako navrhovateľ konania o umiestnení stavby má osvedčenie na výstavbu energetického zariadenia, a preto má zo zákona právo vecného bremena spočívajúce v jeho práve zriadiť na pozemku elektrické vedenie. K žalobcom namietanému nedostatočnému vymedzeniu územia, na ktorom má byť umiestňovaná stavba realizovaná žalovaný uviedol, že stavebným úradom umiestnená stavba je v zmysle § 139 ods. 3 písm. d) Stavebného zákona líniovou stavbou, a preto v zmysle § 4 ods. 1 písm. c) vyhlášky č. 453/2000 Z.z. bolo v územnom rozhodnutí okrem všeobecných náležitostí pre umiestnenie líniovej stavby postačujúce uviesť opis územia, ktorý bol obsiahnutý na str. 2, 3, 4 prvostupňového rozhodnutia a tiež v prílohe jeho rozhodnutia, ktorým bol výkres č. 20140173/DÚR/02/0-SITUÁCIA ZM 50 a k jeho rozhodnutiu bol 2 4 S / 1 6 2 / 2 0 1 8 - 9 - pripojený aj overený situačný nákres so zakreslením predmetu územného rozhodnutia. K námietke žalobcu, že rozhodnutie stavebného úradu neobsahuje informácie o rozhodnutí vydanom v zisťovacom konaní a o Záverečnom stanovisku žalovaný uviedol, že údaje o vydaní Záverečného stanoviska sú obsiahnuté vo výroku prvostupňového rozhodnutia v časti III. na strane 29, a tiež v jeho odôvodnení stavebný úrad uviedol, že ďalší účastník 1/ ako navrhovateľ konania o umiestnení stavby spolu so svojím návrhom predložil Záverečné stanovisko. Žalobcom namietanú nepreskúmateľnosť rozhodnutia žalovaného pre nerešpektovanie ust. § 47 ods. 3 Správneho poriadku označil žalovaný za nedôvodnú, pretože v jeho rozhodnutí je uvedené, ktoré skutočnosti boli podkladom jeho rozhodnutia, akými úvahami bol vedený pri hodnotení dôkazov, ako použil správnu úvahu pri použití právnych predpisov, na základe ktorých rozhodoval a ako sa vyrovnal s návrhmi a námietkami účastníkov konania a ich vyjadreniami k podkladom rozhodnutia. Zdôraznil, že žalovaný dal odpovede na všetky skutkovo a právne relevantné otázky a žalobcom namietané tvrdenie žalovaného „...bolo skonštatované...“, ktorým žalobca nepreskúmateľnosť rozhodnutia žalovaného odôvodnil, bolo vytrhnuté z kontextu. K žalobcom namietanej skutočnosti, že prvostupňové rozhodnutie, datované dňom 21. decembra 2015 bolo expedované až 6. apríla 2016 žalovaný uviedol, že pre jeho rozsiahlosť ho nebolo možné fyzicky spracovať v kratšej lehote. Replika žalobcu 9. K vyjadreniu žalovaného k podanej správnej žalobe podal žalobca repliku a uviedol, že žalovaný sa nevyjadril k spornej otázke, či „iné umiestnenie“ predmetnej líniovej stavby bolo zapracované do ÚPD VUC Banskobystrického kraja. Na námietke, týkajúcej sa nemožnosti považovať predmetnú líniovú stavbu za verejnoprospešnú stavbu zotrval na svojej argumentácii uvedenej v správnej žalobe. K obsahu „opisu územia“ v zmysle § 4 ods. 1 písm. c) vyhlášky č. 453/2000 Z.z. uviedol, že opisom územia nie je označenie katastrálneho územia s uvedením dĺžky trasy, ktorou má byť umiestnená líniová stavba dotknutá a nie je ním odkaz na výkres č. 20140173/DUR/02/0-SITUÁCIA ZM 50, pretože nebol súčasťou rozhodnutia len „súčasťou spisového materiálu rozhodnutia“. Tvrdenie žalovaného, že v rozhodnutí stavebného úradu bola obsiahnutá informácia o vydaní Záverečného stanoviska žalobca uznal, uviedol však, že ani jeho citácia v prvostupňovom rozhodnutí neznamená, že išlo o Záverečné stanovisko, ktoré súviselo s predmetnou líniovou trasou a to v súvislosti s trasou jej vedenia (variant VP3), ktorá bola dôvodom jeho žalobných námietok. Zároveň tvrdil, že hoci Záverečné stanovisko stavebný úrad vo svojom rozhodnutí citoval, neprihliadal naň, pretože ho vo výroku svojho rozhodnutia neuviedol. Vyjadrenie ďalších účastníkov k podanej správnej žalobe 10. Ďalší účastník č. 20/ vo svojom vyjadrení uviedol, že predmetom súdneho konania sú otázky, ktoré sú mimo jeho záujmu, a preto nemá na výsledku súdneho konania osobitný záujem. Ďalší účastník 1/ žiadal žalobu ako nedôvodnú zamietnuť, pričom vo vzťahu k jednotlivým žalobným námietkam argumentoval rovnako ako žalovaný. 2 4 S / 1 6 2 / 2 0 1 8 - 10 - 11. Po podaní správnej žaloby sa žalobca návrhom zo dňa 12. októbra 2016 domáhal priznania odkladného účinku správnej žalobe, o ktorom rozhodol správny súd Uznesením č.k. 24S/128/2016-119 zo dňa 31. júla 2017 tak, že návrh žalobcu na priznanie odkladného účinku správnej žalobe zamietol. Uvedené uznesenie nadobudlo právoplatnosť dňom 14. decembra 2017. 12. Na základe podanej správnej žaloby rozhodoval Krajský súd v Banskej Bystrici už v konaní 24S/128/2016, v ktorom Uznesením č.k. 24S/128/2016-203 zo dňa 12. októbra 2017 žalobu žalobcu podľa § 98 ods. 1 písm. d) SSP odmietol, pretože ju považoval za podanú oneskorene. Konštatoval, že žalobca zmeškal 2-mesačnú lehotu na podanie správnej žaloby voči rozhodnutiu žalovaného, pretože ju podal na poštovú prepravu dňa 21. septembra 2016, avšak pre dodržanie zákonnej lehoty bolo nevyhnutné, aby ju podal najneskôr dňa 19. septembra 2016. Vychádzal pritom z dátumu vyvesenia rozhodnutia žalovaného na jeho úradnej tabuli. 13. Najvyšší súd SR Uznesením č.k. 4Sžk/8/2018-268 zo dňa 5. novembra 2018 Uznesenie Krajského súdu v Banskej Bystrici č. k. 24S/128/2016-203 zo dňa 12. októbra 2017 zrušil a vec vrátil krajskému súdu na ďalšie konanie považujúc ho za nezákonné z dôvodu nesprávneho právneho posúdenia veci ohľadom okamihu začatia plynutia lehoty na podanie správnej žaloby. Dospel k záveru, že rozhodnutie žalovaného pre účely posúdenia začiatku plynutia lehoty na podanie správnej žaloby nemožno považovať za riadne doručené posledným dňom jeho zverejnenia na úradnej tabuli žalovaného, ale jej počiatok možno odvodiť len od uverejnenia rozhodnutia žalovaného na dočasnej úradnej tabuli správneho orgánu na tom mieste, ktorého sa konanie týka, a to aj v prípade, ak začiatok plynutia týchto lehôt je rozdielny. V Obci Horná Ždaňa bolo rozhodnutie žalovaného spomedzi všetkých obcí vyvesené najneskôr, a to dňa 8. júla 2016 a zvesené bolo dňa 25. júla 2016, z čoho Najvyšší súd vyvodil, že dvojmesačná lehota na podanie správnej žaloby začala plynúť dňom 25. júla 2016 a uplynula 26. septembra 2016, ktorý bol najbližším pracovným dňom po 25. septembri 2016 (nedeľa), a teda žalovaný lehotu na podanie správnej žaloby nezmeškal. Posúdenie podstatných skutkových tvrdení a právnych argumentov 14. Krajský súd v Banskej Bystrici ako správny súd vecne príslušný podľa § 10 SSP a miestne príslušný podľa § 13 ods. 1 SSP po doručení Uznesenia Najvyššieho súdu SR zo dňa 5. novembra 2018 v záhlaví tohto rozhodnutia označeným účastníkom konania vec prejednal na nariadenom pojednávaní v súlade s ust. § 107 ods. 1 písm. a) SSP a po preskúmaní rozhodnutia žalovaného aj prvostupňového rozhodnutia a postupu, ktorý ich vydaniu predchádzal výlučne zo žalobných dôvodov v súlade s ust. § 134 ods. 1 SSP dospel k záveru, že správna žaloba nie je dôvodná, a preto ju v súlade s ust. § 190 SSP zamietol. 2 4 S / 1 6 2 / 2 0 1 8 - 11 - 15. Právny zástupca žalobcu na pojednávaní zotrval na podanej správnej žalobe, pridržiavajúc sa dôvodov v nej uvedených. Nad rámec žalobných dôvodov uviedol, že celé umiestnenie stavby má absentujúci územný plán nielen vo vzťahu k územnému plná vyššieho územného celku ale aj z toho dôvodu, že ani niektoré obce nemajú schválené územné plány, čo je v rozpore s ust. § 11 ods. 2 písm. a) Stavebného zákona. Ako dôkaz o uvedenom predložil oznámenia alebo potvrdenia Obce Veľké Pole a ďalších obcí o tom, že územné plány schválené nemajú. Z potvrdenia Obce Píla vyplynulo, že jej schválený územný plán sa netýka predmetnej stavby, na základe čoho tvrdil, že predmetná líniová stavba nemôže byť považovaná za verejnoprospešnú stavbu. Tvrdil, že bolo porušené aj ust. § 140b Stavebného zákona, pretože v konaní absentujú záväzné stanoviská o súlade predmetnej líniovej stavby s územným plánom jednotlivých obcí. Osvedčenie Ministerstva hospodárstva pre danú stavbu označil za nelegitímne, pokiaľ stavba nie je v súlade s územným plánom. Rozhodnutie žalovaného považoval za nezákonné i z toho dôvodu, že územnému rozhodnutiu o umiestnení stavby majú predchádzať rozhodnutia napr. o výrube stromov, a keďže tomu tak v preskúmavanej veci nebolo, je preskúmavané rozhodnutie nezákonné, pričom poukázal na Rozhodnutie Najvyššieho súdu č.k. 5Sžf/10/2009 zo dňa 12. januára 2010. Doplnil, že vo veci bolo vydané aj stavebné povolenie, ktoré však bolo odvolacím orgánom zrušené. Navrhol, aby správny súd rozhodnutie prvostupňového aj druhostupňového orgánu verejnej správy zrušil, vec vrátil na ďalšie konanie a rozhodnutie a uplatnil si právo na náhradu trov konania. Zástupca žalovaného sa pridržiaval svojho písomného vyjadrenia k podanej správnej žalobe a k tvrdeniam zástupcu žalobcu uviedol, že podľa § 37 ods. 1 Stavebného zákona, ak obec nemá schválený územný plán, môže si zaobstarať iné podklady, na základe ktorých rozhodne. Zdôraznil, že účelom územného plánu vyššieho územného celku nie je presné zaznačenie trasovania líniovej stavby, ktoré vzhľadom na mierku 1:50 000 ani technicky nie je možné. Správnu žalobu žiadal ako nedôvodnú podľa § 190 SSP zamietnuť. 16. Podľa § 2 ods. 1,2 SSP (1) V správnom súdnictve poskytuje správny súd ochranu právam alebo právom chráneným záujmom fyzickej osoby a právnickej osoby v oblasti verejnej správy a rozhoduje v ďalších veciach ustanovených týmto zákonom. (2) Každý, kto tvrdí, že jeho práva alebo právom chránené záujmy boli porušené alebo priamo dotknuté rozhodnutím orgánu verejnej správy, opatrením orgánu verejnej správy, nečinnosťou orgánu verejnej správy alebo iným zásahom orgánu verejnej správy, sa môže za podmienok ustanovených týmto zákonom domáhať ochrany na správnom súde. 17. Podľa § 6 ods. 1, ods. 2 písm. a) SSP (1) Správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. (2) Správne súdy rozhodujú v konaniach o a) správnych žalobách, 2 4 S / 1 6 2 / 2 0 1 8 - 12 - 18. Podľa § 134 ods. 1 SSP správny súd je viazaný rozsahom a dôvodmi žaloby, ak nie je ďalej ustanovené inak. 19. Podľa § 135 ods. 1 SSP na rozhodnutie správneho súdu je rozhodujúci stav v čase právoplatnosti rozhodnutia orgánu verejnej správy alebo v čase vydania opatrenia orgánu verejnej správy. 20. Podľa § 190 SSP ak správny súd po preskúmaní rozhodnutia alebo opatrenia žalovaného dospeje k záveru, že žaloba nie je dôvodná, rozsudkom ju zamietne. 21. Podľa § 1 ods. 1 Správneho poriadku tento zákon sa vzťahuje na konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb, ak osobitný zákon neustanovuje inak. 22. Podľa § 3 ods. 1, 2, 4, 5 Správneho poriadku (1) Správne orgány postupujú v konaní v súlade so zákonmi a inými právnymi predpismi. Sú povinné chrániť záujmy štátu a spoločnosti, práva a záujmy fyzických osôb a právnických osôb a dôsledne vyžadovať plnenie ich povinností. (2) Správne orgány sú povinné postupovať v konaní v úzkej súčinnosti s účastníkmi konania, zúčastnenými osobami a inými osobami, ktorých sa konanie týka a dať im vždy príležitosť, aby mohli svoje práva a záujmy účinne obhajovať, najmä sa vyjadriť k podkladu rozhodnutia, a uplatniť svoje návrhy. Účastníkom konania, zúčastneným osobám a iným osobám, ktorých sa konanie týka musia správne orgány poskytovať pomoc a poučenia, aby pre neznalosť právnych predpisov neutrpeli v konaní ujmu. (4) Správne orgány sú povinné svedomite a zodpovedne sa zaoberať každou vecou, ktorá je predmetom konania, vybaviť ju včas a bez zbytočných prieťahov a použiť najvhodnejšie prostriedky, ktoré vedú k správnemu vybaveniu veci. Ak to povaha veci pripúšťa, má sa správny orgán vždy pokúsiť o jej zmierne vybavenie. Správne orgány dbajú na to, aby konanie prebiehalo hospodárne a bez zbytočného zaťažovania účastníkov konania a iných osôb. (5) Rozhodnutie správnych orgánov musí vychádzať zo spoľahlivo zisteného stavu veci. Správne orgány dbajú o to, aby v rozhodovaní o skutkovo zhodných alebo podobných prípadoch nevznikali neodôvodnené rozdiely. 23. Podľa § 46 Správneho poriadku rozhodnutie musí byť v súlade so zákonmi a ostatnými právnymi predpismi, musí ho vydať orgán na to príslušný, musí vychádzať zo spoľahlivo zisteného stavu veci a musí obsahovať predpísané náležitosti. 2 4 S / 1 6 2 / 2 0 1 8 - 13 - 24. Podľa § 47 ods. 3 Správneho poriadku v odôvodnení rozhodnutia správny orgán uvedie, ktoré skutočnosti boli podkladom na rozhodnutie, akými úvahami bol vedený pri hodnotení dôkazov, ako použil správnu úvahu pri použití právnych predpisov, na základe ktorých rozhodoval, a ako sa vyrovnal s návrhmi a námietkami účastníkov konania a s ich vyjadreniami k podkladom rozhodnutia. 25. Podľa § 51 ods. 1, 2 Správneho poriadku (1) Rozhodnutie sa účastníkovi konania oznamuje doručením písomného vyhotovenia tohto rozhodnutia, ak zákon neustanovuje inak. Deň doručenia rozhodnutia je dňom jeho oznámenia. (2) Účastníkovi konania, ktorý je prítomný, môže sa rozhodnutie oznámiť ústnym vyhlásením; deň ústneho vyhlásenia rozhodnutia je dňom oznámenia rozhodnutia len vtedy, pokiaľ sa prítomný účastník konania vzdal nároku na doručenie písomného vyhotovenia rozhodnutia. 26. Podľa § 58 ods. 1 Správneho poriadku ak osobitný zákon neustanovuje inak, odvolacím orgánom je správny orgán najbližšieho vyššieho stupňa nadriadený správnemu orgánu, ktorý napadnuté rozhodnutie vydal. 27. Podľa § 59 ods. 1, 2 Správneho poriadku (1) Odvolací orgán preskúma napadnuté rozhodnutie v celom rozsahu; ak je to nevyhnutné, doterajšie konanie doplní, prípadne zistené vady odstráni. (2) Ak sú pre to dôvody, odvolací orgán rozhodnutie zmení alebo zruší, inak odvolanie zamietne a rozhodnutie potvrdí. 28. Podľa § 8 ods. 1, 2 Stavebného zákona 1) Územnoplánovacia dokumentácia komplexne rieši priestorové usporiadanie a funkčné využívanie územia, zosúlaďuje záujmy a činnosti ovplyvňujúce územný rozvoj, životné prostredie a ekologickú stabilitu a ustanovuje regulatívy priestorového usporiadania a funkčného využívania územia. Územnoplánovacia dokumentácia sa spracúva pre stupeň celoštátny, regionálny, pre obce a časti obce. (2) Územnoplánovaciu dokumentáciu tvoria: a) Koncepcia územného rozvoja Slovenska, b) územný plán regiónu, c) územný plán obce, d) územný plán zóny. 29. Podľa § 9 ods. 1 Stavebného zákona koncepcia územného rozvoja Slovenska sa spracúva pre celé územie Slovenskej republiky. Rieši priestorové usporiadanie a funkčné využívanie územia Slovenskej republiky a ustanovuje rámec sociálnych, ekonomických, environmentálnych a kultúrnych požiadaviek štátu na územný rozvoj, starostlivosť o životné 2 4 S / 1 6 2 / 2 0 1 8 - 14 - prostredie a tvorbu krajiny Slovenskej republiky a jej regiónov. Územno-technickým podkladom na jej spracovanie je Stratégia územného rozvoja Slovenska. 30. Podľa § 13 ods. 1, 2 Stavebného zákona (1) Územnoplánovacia dokumentácia sa člení na záväznú časť a na smernú časť. V Koncepcii územného rozvoja Slovenska sa ako záväzné vymedzujú zásady a regulatívy, ktoré usmerňujú požiadavky najmä odvetvových koncepcií na priestorové usporiadanie a funkčné využívanie územia Slovenskej republiky a jej regiónov v súlade s princípmi trvalo udržateľného rozvoja, ochrany životného prostredia, prírodného a kultúrneho dedičstva. (2) Schvaľujúci orgán určí záväznú časť a smernú časť územnoplánovacej dokumentácie. V záväznej časti vždy určí verejnoprospešné stavby a chránené časti krajiny. 31. Podľa § 27 ods. 1, 2, 6 Stavebného zákona (1) Záväzné časti vládou schválenej územnoplánovacej dokumentácie vláda vyhlási nariadením. Záväzné časti územného plánu vojenského obvodu sa nezverejňujú. (2) Samosprávny kraj schvaľuje územný plán regiónu a jeho záväzné časti vyhlasuje všeobecne záväzným nariadením. Samosprávny kraj zverejní záväzné časti územného plánu regiónu a) vyvesením na úradnej tabuli najmenej na 30 dní, b) doručením dotknutým obciam a dotknutým orgánom. (6) Schválená územnoplánovacia dokumentácia je v určenom rozsahu záväzným alebo smerným podkladom na vypracovanie a schvaľovanie ďalšej územnoplánovacej dokumentácie, na územné rozhodovanie a na vypracovanie dokumentácie stavieb. 32. Podľa § 37 ods. 1, 2, 3 Stavebného zákona (1) Podkladom pre vydanie územného rozhodnutia sú územné plány obcí a zón. Ak pre územie nebol spracovaný územný plán obce alebo zóny, podkladom na vydanie územného rozhodnutia sú spracované územnoplánovacie podklady podľa § 3 a ostatné existujúce podklady podľa § 7a; inak stavebný úrad obstará v rozsahu nevyhnutnom na vydanie územného rozhodnutia iné podklady, najmä skutočnosti získané vlastným prieskumom alebo zistené pri miestnom zisťovaní. (2) Stavebný úrad v územnom konaní posúdi návrh predovšetkým z hľadiska starostlivosti o životné prostredie a potrieb požadovaného opatrenia v území a jeho dôsledkov; preskúma návrh a jeho súlad s podkladmi podľa odseku 1 a predchádzajúcimi rozhodnutiami o území, posúdi, či vyhovuje všeobecným technickým požiadavkám na výstavbu a všeobecne technickým požiadavkám na stavby užívané osobami s obmedzenou schopnosťou pohybu, prípadne predpisom, ktoré ustanovujú hygienické, protipožiarne podmienky, podmienky bezpečnosti práce a technických zariadení, dopravné podmienky, podmienky ochrany prírody, starostlivosti o kultúrne pamiatky, ochrany poľnohospodárskeho pôdneho fondu, lesného pôdneho fondu a pod., pokiaľ posúdenie nepatrí iným orgánom. 2 4 S / 1 6 2 / 2 0 1 8 - 15 - (3) Stavebný úrad v územnom konaní zabezpečí stanoviská dotknutých orgánov a ich vzájomný súlad a posúdi vyjadrenie účastníkov a ich námietky. Stavebný úrad neprihliadne na námietky a pripomienky, ktoré sú v rozpore so schválenou územnoplánovacou dokumentáciou. 33. Podľa § 38 Stavebného zákona ak nemá navrhovateľ k pozemku vlastnícke alebo iné právo, možno bez súhlasu vlastníka územné rozhodnutie o umiestnení stavby alebo rozhodnutie o využití územia vydať len vtedy, ak možno na navrhovaný účel pozemok vyvlastniť. 34. Podľa § 39 ods. 1, 2 Stavebného zákona (1) V územnom rozhodnutí vymedzí stavebný úrad územie na navrhovaný účel a určí podmienky, ktorými sa zabezpečia záujmy spoločnosti v území, najmä súlad s cieľmi a zámermi územného plánovania, vecná a časová koordinácia jednotlivých stavieb a iných opatrení v území a predovšetkým starostlivosť o životné prostredie včítane architektonických a urbanistických hodnôt v území a rozhodne o námietkach účastníkov konania. V rozhodnutí o umiestnení stavby si v odôvodnených prípadoch stavebný úrad môže vyhradiť predloženie podrobnejších podkladov, projektovej dokumentácie alebo jej časti; podľa nich môže dodatočne určiť ďalšie podmienky, ktoré sa musia zahrnúť do stavebného povolenia. (2) Ak sa územné rozhodnutie o umiestnení stavby alebo územné rozhodnutie o využití územia týka územia, vo vzťahu ku ktorému sa uskutočnilo posudzovanie vplyvov alebo zisťovacie konanie podľa osobitného predpisu,1ga) musí obsahovať informácie o rozhodnutí vydanom v zisťovacom konaní a záverečnom stanovisku, ak boli vydané. 35. Podľa § 39a ods. 1, 2 Stavebného zákona (1) Rozhodnutím o umiestnení stavby sa určuje stavebný pozemok, umiestňuje sa stavba na ňom, určujú sa podmienky na umiestnenie stavby, určujú sa požiadavky na obsah projektovej dokumentácie a čas platnosti rozhodnutia. Umiestnenie stavby sa vyznačí v grafickej prílohe územného rozhodnutia. (2) V podmienkach na umiestnenie stavby sa určia požiadavky a) na ochranu prírody a krajiny a na zabezpečenie starostlivosti o životné prostredie, b) na zabezpečenie súladu urbanistického riešenia a architektonického riešenia stavby s okolitým životným prostredím, najmä na výškové a polohové umiestnenie stavby vrátane odstupov od hraníc pozemku a od susedných stavieb, na výšku stavby, prístup a užívanie stavieb osobami s obmedzenou schopnosťou pohybu a orientácie, na napojenie na siete technického vybavenia, napojenie na pozemné komunikácie, na podiel zastavanej plochy a nezastavanej plochy zo stavebného pozemku vrátane požiadaviek na úpravu jeho nezastavaných plôch, c) vyplývajúce z chránených častí krajiny alebo z ich blízkosti, d) vyplývajúce zo stanovísk dotknutých orgánov. 2 4 S / 1 6 2 / 2 0 1 8 - 16 - 36. Podľa § 117 ods. 1 Stavebného zákona stavebným úradom je obec. Pôsobnosť stavebného úradu je preneseným výkonom štátnej správy. 37. Podľa § 119 ods. 1 Stavebného zákona ak ide o stavbu alebo opatrenie, ktoré sa má uskutočniť v územnom obvode dvoch alebo viacerých stavebných úradov, určí príslušný stavebný úrad krajský stavebný úrad. 38. Podľa § 139 ods. 1 Stavebného zákona pod pojmom "iné práva k pozemkom a stavbám" použitým v spojení "vlastnícke alebo iné práva k pozemkom a stavbám na nich" sa podľa povahy prípadu rozumie a) užívanie pozemku alebo stavby na základe nájomnej zmluvy, dohody o budúcej kúpnej zmluve alebo dohody o budúcej zmluve o vecnom bremene, z ktorých vyplýva právo uskutočniť stavbu alebo jej zmenu, b) právo vyplývajúce z vecného bremena spojeného s pozemkom alebo stavbou, 13a) c) právo vyplývajúce z iných právnych predpisov, 13b) d) užívanie pozemku alebo stavby na základe koncesnej zmluvy, z ktorej vyplýva právo uskutočniť stavbu alebo jej zmenu. 39. Podľa § 4 ods. 1, 2 vyhlášky č. 453/2000 Z.z. (1) Územné rozhodnutie obsahuje okrem všeobecných náležitostí 10) a) meno, priezvisko (názov) a adresu (sídlo) navrhovateľa a ostatných účastníkov konania, b) druh, účel a stručný opis predmetu územného rozhodnutia, c) druhy a parcelné čísla pozemkov podľa katastra nehnuteľností, na ktorých sa predmet územného rozhodnutia umiestňuje; ak ide o prípady uvedené v § 36 ods. 4 zákona, postačí opis územia, d) podmienky podľa druhu územného rozhodnutia ustanovené v § 39 až 39d zákona, e) ďalšie podmienky, ktorými sa zabezpečí ochrana verejných záujmov a právom chránených záujmov účastníkov konania, f) rozhodnutie o námietkach účastníkov konania, g) dobu platnosti rozhodnutia. (2) K územnému rozhodnutiu pripojí stavebný úrad overený situačný výkres so zakreslením predmetu územného rozhodnutia na podklade katastrálnej mapy alebo mapový podklad vypracovaný podľa § 3 ods. 3 písm. a). 40. Podľa § 11 ods. 1 písm. f), g), ods. 8 a 11 Zákona č. 251/2012 Z.z. o energetike a o zmene niektorých zákonov v znení neskorších predpisov (ďalej len „Zákon o energetike“) 2 4 S / 1 6 2 / 2 0 1 8 - 17 - (1) Držiteľ povolenia alebo ním poverená osoba môže v nevyhnutnom rozsahu a vo verejnom záujme f) zriaďovať na cudzích pozemkoch mimo zastavaného územia obce 24) elektrické vedenie a elektroenergetické zariadenie prenosovej sústavy a distribučnej sústavy, plynovody 25) a plynárenské zariadenia prepravnej siete, distribučnej siete, zásobníka a zariadení určených na ich ochranu, zabránenie ich porúch alebo havárií, alebo na zmiernenie dôsledkov porúch alebo havárií na ochranu života, zdravia a majetku osôb; pri povoľovaní takej stavby stavebný úrad rozhodne o podmienkach, za akých možno stavbu uskutočniť a prevádzkovať na cudzom pozemku; oprávnenia stavebníka na uskutočnenie stavby vznikajú nadobudnutím právoplatnosti takého rozhodnutia, g) vykonávať na cudzích nehnuteľnostiach povolenú činnosť na elektroenergetických zariadeniach alebo na plynárenských zariadeniach potrebných na zabezpečenie prevádzky sústavy alebo siete, ktorých výstavba bola povolená podľa stavebných predpisov. (8) Povinnosti zodpovedajúce oprávneniam podľa odseku 1 sú vecnými bremenami 26) spojenými s vlastníctvom nehnuteľnosti. Návrh na vykonanie záznamu do katastra nehnuteľností je oprávnený podať držiteľ povolenia. (11) Práva zodpovedajúce vecným bremenám patria držiteľovi povolenia. Ak dôjde k zmene osoby držiteľa povolenia, práva zodpovedajúce vecným bremenám prechádzajú na nového držiteľa povolenia. 41. Podstatou správneho súdnictva je ochrana práv a oprávnených záujmov fyzických a právnických osôb pred ich narušením či poškodením nezákonnosťou rozhodnutí a postupov orgánov verejnej správy. Každý kto sa cíti byť poškodený na svojich právach môže podaním správnej žaloby vyvolať súdne konanie, v ktorom už nebude mať orgán verejnej správy nadriadené a autoritatívne postavenie, ale bude účastníkom konania, ktorého predmetom je spor o zákonnosť jeho postupu alebo rozhodnutia, s rovnakými právami aké má v konaní žalobca. Súdny prieskum zákonnosti rozhodnutia orgánu verejnej správy je ovládaný dispozičnou zásadou. Rozsah súdneho prieskumu zákonnosti rozhodnutia orgánu verejnej správy je daný žalobnými dôvodmi nezákonnosti. Správny súd nie je oprávnený dôvody nezákonnosti v žalobe neuvedené dopĺňať podľa zistení z administratívneho spisu, ani všeobecne uplatnené dôvody konkretizovať na daný prípad. 42. Úlohou správneho súdu pri preskúmaní zákonnosti rozhodnutí, opatrení, iných zásahov alebo nečinnosti orgánov verejnej správy je v medziach rozsahu a dôvodov podanej správnej žaloby (§ 134 ods. 1 SSP) posudzovať, či si orgán verejnej správy vecne príslušný na konanie a rozhodovanie zadovážil dostatok skutkových podkladov pre vydanie rozhodnutie alebo uplatnenie iného správneho aktu alebo postupu, či zistil vo veci skutočný stav, či konal v súčinnosti s účastníkmi konania, či rozhodnutie alebo opatrenie bolo vydané v súlade so zákonmi a inými právnymi predpismi a či obsahovalo zákonom predpísané náležitosti, a teda, 2 4 S / 1 6 2 / 2 0 1 8 - 18 - či bolo vydané v súlade s hmotnoprávnymi a procesnoprávnymi predpismi. Úlohou súdu v správnom súdnictve nie je nahrádzať činnosť orgánov verejnej správy ale preskúmať zákonnosť ich rozhodnutí, tj. posúdiť, či orgány verejnej správy splnili povinnosti stanovené zákonom. 43. Z obsahu administratívneho spisu mal správny súd za preukázané, že ďalší účastník 1/ návrhom zo dňa 28. októbra 2015 požiadal o vydanie rozhodnutia o umiestnenie líniovej stavby - vedenie 2 x 400 kV Horná Ždaňa - lokalita Oslany. Uvedená stavba je druhou stavbou v rámci I. časti Súboru stavieb: „ Transformácia 400/110 kV Bystričany“ a predstavuje realizáciu 2 x 400 kV vedenia medzi rozvodňou R 400 kV Horná Ždaňa a lokalitou Oslany v rámci pripojenia uzla Bystričany do prenosovej sústavy 400 kV (Horná Ždaňa - Bystričany - Križovany). Ide o výstavbu elektrického vzdušného 2 x 400 kV vedenia medzi lokalitou Oslany a Est. 400 kV Horná Ždaňa v dĺžke cca 31 km. Výstavba celého energetického zariadenia, ktorého účelom je posilnenie možností vnútroštátneho aj cezhraničného prenosu elektrickej energie a posilnenie rozvojového potenciálu Slovenskej republiky predpokladá realizáciu 9 stavieb na území Banskobystrického, Trenčianskeho a Trnavského samosprávneho kraja. Ďalšiemu účastníkovi 1/, t.j. Slovenskej elektrizačnej prenosovej sústave, a.s. Bratislava ako investorovi predmetnej líniovej stavby, ktorá je spolufinancovaná z podporného fondu BIDSF spravovaného Európskou bankou pre obnovu a rozvoj, bolo rozhodnutím Ministerstva hospodárstva SR, sekcia energetiky č.: 24928/2015-4110-52303 zo dňa 9. novembra 2015 vydané Osvedčenie na výstavbu energetického zariadenia „Súbor stavieb - transformácia 400/110 kV Bystričany“ (druhá stavba: vedenie 2 x 400 kV - lokalita Oslany, tretia stavba: rozvodňa 400 kV Horná Ždaňa - rozšírenie, ôsma stavba: rozvodňa 400 kV Križovaný - rozšírenie II. etapa), ktoré nadobudlo právoplatnosť dňom 30. novembra 2015. Ohľadom predmetnej líniovej stavby bola v novembri 2012 vypracovaná Správa o posudzovaní jej vplyvov na životné prostredie podľa § 9 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov. Jej výsledkom bol záver, že z porovnania realizácie navrhovanej činnosti s nulovým variantom vyplýva prevaha pozitívnych vplyvov jej realizácie, ktorá súvisí s rozvojom siete 400 kV sústavy ako aj s postupným útlmom 220 kV sústavy a jej prechodom na napäťovú úroveň 400 kV. Z hľadiska posudzovaných variantov trasovania predmetnej stavby bolo konštatované, že najmenej negatívne environmentálne vplyvy prináša stavba pri jej lokalizácii v dvoch variantných trasách: 1. trasa predstavuje líniu zloženú z variantov HV2-VP3-1z-HR2-1v a 2. trasa predstavuje líniu zloženú z variantov HV3-VP3-1z-HR2-1v. Ohľadom variantu VP3 bolo uvedené, že línia vedenia v rámci tohto katastrálneho územia (Obec Veľké Pole) nie je zapracovaná v ÚPD VÚC Banskobystrického kraja. Po schválení zmien a doplnkov 2014 ohľadom záväznej časti územného plánu VÚC Banskobystrický kraj podal Banskobystrický samosprávny kraj, oddelenie regionálneho rozvoja podaním z 28. mája 2015 č. 06700/2015/ODDRR-2, 15651/2015 stanovisko, že vybudovanie nového 2 x 400 kV 2 4 S / 1 6 2 / 2 0 1 8 - 19 - vedenia Horná Ždaňa - lokalita Oslany je v súlade s regulatívom 7.2.6 záväznej časti ÚPN VÚC Banskobystrický kraj. Uvedené stanovisko podal podľa § 16 ods. 2 Stavebného zákona ako orgán územného plánovania. 44. Žalobná námietka, že orgány verejnej správy rozhodnutím o umiestnení predmetnej líniovej stavby podľa VP3 variantu jej trasy porušili ust. § 37 a 39 Stavebného zákona, pretože v tomto variante trasovania nebola stavba súčasťou územnoplánovacej dokumentácie VÚC Banskobystrického kraja, nebola dôvodná, pretože bola v rozpore so zisteným skutkovým stavom veci. Žalobca svoje tvrdenie odôvodnil obsahom Správy o posudzovaní vplyvov na životné prostredie (bod X., str. 312 - variant VP3: línia vedenia v rámci tohto katastrálneho územia nie je zapracovaná v ÚPD VÚC Banskobystrického kraja), ktorá bola vypracovaná v novembri 2012 a Záverečného stanoviska (bod 3.3, str. 34 - trasu koridoru navrhovaného elektrického vedenia zapracovať do ÚPN VÚC Banskobystrického kraja) zo dňa 5. júna 2013 a tvrdil, že k zapracovaniu variantu VP3 predmetnej líniovej stavby do územného plánu nedošlo. Správny súd k uvedenému uvádza, že v záväznej časti územného plánu VÚC Banskobystrického kraja, ktorá bola vyhlásená Nariadením vlády SR zo dňa 9. júna 1998, zverejneným v Zbierke zákonov pod č. 263/1998 Zb. boli v bode I. jeho prílohy č. 2 upravené záväzné regulatívy funkčného a priestorového usporiadania územia (okrem iných oblastí) aj v oblasti rozvoja nadradenej technickej infraštruktúry. Obsahom bodu 7.2 - Zásobovanie elektrickou energiou bol zámer vybudovať dvojité 400 kV prenosové vedenie na území Slovenskej republiky a potreba rezervovať v Banskobystrickom kraji pre uvedený zámer priestor. Zároveň bola realizácia tohto elektrického vedenia a súvisiacich stavieb označená v bode 8. II. časti za verejnoprospešnú stavbu. Následne, Všeobecne záväznými nariadeniami Banskobystrického samosprávneho kraja č. 4/2004, č. 6/2007, č. 14/2010 a najmä č. 27/2014, ktoré nadobudlo účinnosť 16. januára 2015 (VZN BBSK) došlo k zmenám záväznej časti tohto územného plánu - Zmeny a doplnky 2014 v časti záväzných regulatívov funkčného a priestorového usporiadania územia v oblasti nadradenej technickej infraštruktúry - zásobovanie elektrickou energiou. Obsahom nového bodu 7.2.6 bolo „rezervovať koridor pre výstavbu vedenia ZVN 2 x 400 kV v trase Rz Horná Ždaňa - Rz Bystričany na území Banskobystrického kraja“. Súčasťou územnoplánovacej dokumentácie (§ 8 ods. 2 Stavebného zákona) bola aj grafická časť vyhotovená v mierke 1:50 000, v ktorej bola trasa elektrického vedenia zakreslená. Z uvedeného je zrejmé, že po vypracovaní Správy o posudzovaní vplyvov na životné prostredie a Záverečného stanoviska, na ktoré žalobca poukazoval došlo k zmene záväznej časti územného plánu VÚC Banskobystrického kraja a v jeho bode 7.2.6 bola plánovaná výstavba elektrického vedenia 2 x 400 kV v trase Rz Horná Ždaňa - Rz Bystričany obsiahnutá, čo žalobca vo svojom tvrdení, v rozpore so skutočnosťou nezohľadnil. Vychádzajúc z uvedených skutkových zistení dospel správny súd k záveru, že stavebný úrad svojím rozhodnutím, ktoré žalovaný potvrdil, rozhodol o umiestnení predmetnej líniovej 2 4 S / 1 6 2 / 2 0 1 8 - 20 - stavby v súlade s územným plánom VÚC Banskobystrického kraja v znení jeho zmien z roku 2014 (regulatív 7.2.6), keď líniovú stavbu umiestnil na území, ktoré bolo na tento účel vymedzené, a preto k porušeniu ust. §§ 37 a 39 Stavebného zákona nedošlo. Žalobca tiež tvrdil, že odôvodnenie rozhodnutia žalovaného je nepresvedčivé až arbitrárne, pretože k jeho námietke ohľadom umiestnenia predmetnej líniovej stavby vo variante VP3 v rozpore s územným plánom VÚC Banskobystrického kraja sa žalovaný vyjadril len poukazom na koridor umiestnenia predmetnej líniovej stavby, ktorý bol vymedzený regulatívom funkčného a priestorového usporiadania územia č. 7.2.6 obsiahnutým v územnom pláne VÚC Banskobystrického kraja, ktorým neboli konkrétne určené dotknuté katastrálne územia ani parcelné čísla pozemkov. Správny súd k uvedenému uvádza, že rozhodnutie je arbitrárne vtedy, ak neobsahuje vôbec odôvodnenie, alebo je odôvodnenie rozhodnutia nedostatočné, čo v súvislosti s touto uplatnenou námietkou žalobcu nie je možné konštatovať. Žalovaný jasne, zrozumiteľne a dostatočne odpovedal na žalobcom uplatnenú námietku, a to v súlade so zisteným skutkovým stavom veci a technicky možnou „podrobnosťou“ grafickej prílohy územného plánu VÚC Banskobystrického kraja, ktorá v mierke 1:50 000 objektívne neumožňuje zadefinovať, resp. rozlíšiť konkrétne územné členenie stavbou dotknutého územia. Oddelenie územného rozvoja Banskobystrického samosprávneho kraja ako orgán územného plánovania svojím stanoviskom zo dňa 28. mája 2015 potvrdilo súlad plánovaného vybudovania predmetnej líniovej stavby s regulatívnom č. 7.2.6 záväznej časti ÚPN VÚC Banskobystrického kraja. 45. Žalobnú námietku, že rozhodnutie stavebného úradu bolo v rozpore s ust. §§ 38 a 108 písm. a) Stavebného zákona vydané bez súhlasu žalobcu, hoci je vlastníkom stavbou dotknutých pozemkov, na ktoré sa možnosť ich vyvlastnenia nevzťahuje, vyhodnotil správny súd ako nedôvodnú, pretože nezodpovedala zistenému skutkovému stavu veci a bola tiež v rozpore s platnou právnou úpravou. Dôvodom uplatnenej žalobnej námietky bolo tvrdenie žalobcu, že predmetná líniová stavba nie je „verejnoprospešnou stavbou“, pretože jej umiestnenie podľa prvostupňového rozhodnutia nezodpovedá ÚPD VÚC Banskobystrického kraja. Správny súd poukazuje na bod 44 tohto rozsudku, v ktorom sa otázkou súladu umiestnenia predmetnej líniovej stavby s ÚPD VÚC Banskobystrického kraja zaoberal. Naviac uvádza, že Nariadením vlády SR č. 461 zo dňa 16. novembra 2011, ktorou sa vyhlasujú zmeny a doplnky záväznej časti Koncepcie územného rozvoja Slovenska 2001 a ktoré bolo zverejnené v Zbierke zákonov č. 461/2011 s účinnosťou od 20. decembra 2011 bolo v § 1 upravené, že záväzná časť Koncepcie územného rozvoja Slovenska 2001 sa mení a dopĺňa v prílohe v bode 12 tak, že za bod 12.2.1 sa vkladá nový bod 12.2.2.8, ktorý znie: „pre rozvojové zámery zabezpečenia vnútroštátnych a medzinárodných elektrických sietí a zariadení rešpektovať existujúce koridory vedení 220 kV a 400 kV a územnú rezervu pre navrhované v existujúcich, či novo navrhovaných koridoroch - koridor pre nové 2 x 400 kV vedenie ZVN v profile Bystričany - Horná Ždaňa“. Koncepcia územného rozvoja Slovenska 2 4 S / 1 6 2 / 2 0 1 8 - 21 - je základným prvkom územnoplánovacej dokumentácie, ktorá sa spracúva pre celé územie Slovenskej republiky a rieši jeho priestorové usporiadanie a funkčné využitie, zohľadňujúc aj medzinárodné a celoštátne súvislosti. Je východiskom pre územné plány menších územných celkov (§ 9 ods. 1 Stavebného zákona). Zámery funkčného a priestorového usporiadania územia Slovenskej republiky boli premietnuté aj do územnoplánovacej dokumentácie VÚC Banskobystrického kraja a to v bode 7.2.6 záväzných regulatívov funkčného a priestorového usporiadania územia v oblasti rozvoja nadradenej technickej infraštruktúry. Verejnoprospešný charakter predmetnej líniovej stavby predurčuje zámer jej realizácie a to: zabezpečiť územné podmienky pre výstavbu nových zariadení na výrobu elektrickej energie a tepla a s tým súvisiacich stavieb, vrátane zabezpečenia územnej prípravy, výstavbu a dobudovanie vnútroštátnych elektrických vedení a zariadení slúžiacich na prenos elektrickej energie, výstavbu ďalších medzinárodných prepojení v súvislosti s liberalizáciou energetiky a s otvorením trhov s elektrickou energiou v súlade so Stratégiou energetickej bezpečnosti SR“. V zmysle § 139a ods. 1 Stavebného zákona regulatív priestorového usporiadania a funkčného využívania územia je záväzná smernica, ktorou sa usmerňuje umiestnenie a usporiadanie určitého objektu alebo vykonávanie určitej činnosti v území. Má charakter zákazov a obmedzení alebo podporujúcich faktorov vo vzťahu k priestorovému usporiadaniu a funkčnému využívaniu územia. Určuje zakázanú, obmedzenú a prípustnú činnosť alebo funkciu v území. Už uvedenými skutočnosťami považoval správny súd verejný záujem na vybudovaní predmetnej líniovej stavby elektrického vedenia za osvedčený, a to bez ohľadu na jej konkrétne umiestnenie, rešpektujúce miestne územné podmienky a iné relevantné skutočnosti (napr. rozvojové plány menších územných celkov), pretože „verejnoprospešný charakter“ stavby je daný jej účelom a nie jej konkrétnym umiestnením na území Slovenskej republiky. Na základe uvedeného správny súd uzavrel, že predmetná líniová stavba je verejnoprospešnou stavbou, a preto stavebný úrad a ani žalovaný, ktorý jeho rozhodnutie potvrdil, nepochybil, keď rozhodnutie o umiestnení predmetnej líniovej stavby vydal bez súhlasu žalobcu. Správny súd sa v súvislosti s touto žalobnou námietkou stotožnil aj s argumentáciou žalovaného, ktorý poukázal na ust. § 3 ods. 1 písm. e) vyhlášky č. 453/2000 Z.z. s tým, že súhlas žalobcu ako vlastníka pozemkov k vydaniu prvostupňového rozhodnutia nebol potrebný aj preto, že ďalší účastník 1/ ako navrhovateľ konania o umiestnení predmetnej líniovej stavby je subjektom, ktorý je držiteľom osvedčenia podľa § 6 Zákona o energetike č. 251/2012 Z.z. Z uvedeného vyplýva, že má v zmysle § 139 ods. 1 Stavebného zákona tzv. „iné práva k pozemkom“ žalobcu v zmysle písm. c) cit. zákonného ustanovenia, a to právo zriaďovať na cudzích pozemkoch mimo zastaveného územia obce elektrické vedenie alebo zariadenie. Je preto oprávnený vo verejnom záujme zriaďovať na cudzom pozemku elektrické vedenie a elektroenergetické zariadenia prenosovej sústavy a distribučnej sústavy (§ 11 ods. 1 písm. f) Zákona o energetike), a preto stavebný úrad mohol vydať prvostupňové rozhodnutie aj bez súhlasu žalobcu. To znamená, že jeho rozhodnutím, a ani rozhodnutím žalovaného, ktorý rozhodnutie stavebného úradu potvrdil, nebolo porušené ust. 2 4 S / 1 6 2 / 2 0 1 8 - 22 - §§ 38 a 108 ods. 2 písm. a) Stavebného zákona. S argumentáciou žalovaného ohľadom aplikácie zákona č. 282/2015 Z.z. sa správny súd nestotožnil, pretože uvedený zákon nadobudol účinnosť až 1. júla 2016, v dôsledku čoho ho nebolo možné aplikovať na rozhodnutie stavebného úradu zo dňa 21. decembra 2015. 46. Žalobná námietka nepreskúmateľnosti rozhodnutia stavebného úradu v dôsledku nedostatočne vymedzeného územia, na ktorom má byť predmetná líniová stavba realizovaná, nebola dôvodná, pretože bola v rozpore s platnou právnou úpravou a obsahom prvostupňového rozhodnutia. Všeobecné náležitosti územného rozhodnutia sú vymedzené v ust. § 39 ods. 1 Stavebného zákona. Okrem vymedzenia územia na navrhovaný účel (umiestnenie predmetnej líniovej stavby), určenia podmienok na zabezpečenie záujmov spoločností (podmienky jej realizácie) má obsahovať aj rozhodnutie o námietkach. Podrobne je obsah územného rozhodnutia vymedzený v § 4 vyhlášky č. 453/2000 Z.z.. V ods. 1, písm. c) za bodkočiarkou je upravené, že v prípade umiestňovania líniovej stavby nie je potrebné v rozhodnutí uviesť druhy a parcelné čísla pozemkov podľa katastra nehnuteľností, na ktorých sa predmetná líniová stavba umiestňuje, ale postačí „opis územia“. Líniovými stavbami sú na účely Stavebného zákona najmä podzemné a nadzemné vedenia rozvodu elektriny, čo vyplýva z ust. § 139 ods. 3 písm. d) Stavebného zákona. Nepreskúmateľným je také rozhodnutie, ktoré neobsahuje vôbec odôvodnenie, alebo ktorého odôvodnenie je nedostatočné (arbitrárne rozhodnutie), ale aj rozhodnutie, ktoré obsahuje také odôvodnenie, ktoré si vo vzťahu k výroku rozhodnutia vzájomne odporuje. Vada nepreskúmateľnosti prvostupňového rozhodnutia, a teda ani nezákonnosť rozhodnutia žalovaného zistená nebola. Opis územia bol prvostupňovým rozhodnutím realizovaný označením katastrálneho územia a dĺžkou trasy v danom katastrálnom území, v ktorom mala byť predmetná líniová stavba umiestnená s uvedením dĺžky trasy v tom - ktorom katastrálnom území a tiež grafickou prílohou rozhodnutia, ktorou bol výkres č. 20140173/DUR/02/0-SITUÁCIA ZM 50, ktorá tvorila súčasť rozhodnutia. Takéto vymedzenie - opis územia, na ktorom bola predmetná líniová stavba prvostupňovým rozhodnutím umiestnená, považoval správny súd za súladné s ust. § 4 ods. 1 písm. c) vyhlášky č. 453/2000 Z.z.. Z obsahu prvostupňového rozhodnutia tiež vyplynulo, že trasa 2 x 400 kV vedenie Horná Ždaňa - Oslany, ktoré má nadväzovať na projektované vedenie 2x400 kV Križovany - Bystričany, ktoré je prvou stavbou zo súboru stavieb: Transformácia 400/110 kV Bystričany - 1. časť. Trasa 2 x 400 kV vedenia Horná Ždaňa - Oslany začína pri štátnej ceste na Oslany v KÚ Pažiť a Oslany, kde sa napája na nové 2 x 400 kV Križovany - Bystričany. Trasa pokračuje prevažne v ťažkom horskom teréne k postavenému 110 kV vedeniu V7747/7747 a ďalej pokračuje v horskom teréne v nezastavanom území k postavenému 400 kV vedeniu V492, s ktorým ide v súbehu až po nové portály č. 7 a č. 8 v Rz Horná Ždaňa. Trasa prechádza z väčšej časti (cca 65 %) veľmi náročným a ťažkým hornatým terénom s komplikovaným prístupom k trase a len z menšej časti (cca 35 % trasy) bežným, menej náročným terénom. Konkrétne vymedzenie trasy 2 4 S / 1 6 2 / 2 0 1 8 - 23 - predmetnej líniovej stavby na území Banskobystrického samosprávneho kraja vyplýva z grafickej prílohy rozhodnutia. Pokiaľ žalobca namietal, že výkres č. 20140173/DUR/02/0-SITUÁCIA ZM 50, ktorým malo byť umiestnenie predmetnej líniovej stavby zakreslené, nebol súčasťou rozhodnutia, pretože podľa obsahu prvostupňového rozhodnutia bol len „súčasťou spisového materiálu tohto rozhodnutia“, správny súd uznáva, že formulácia stavebného úradu, obsiahnutá v jeho rozhodnutí: „... tvorí nedeliteľnú súčasť spisového materiálu tohto rozhodnutia...“ je nepresná. Umožňuje totiž aj taký výklad, aký prijal sám žalobca a síce, že vyššie označený výkres nebol neoddeliteľnou súčasťou rozhodnutia. Správny súd avšak tento nedostatok rozhodnutia nepovažoval za tak závažný, aby spôsobil nepreskúmateľnosť rozhodnutia stavebného úradu pre nedostatočné vymedzenie územia. V prvostupňovom rozhodnutí boli pre umiestnenie líniovej stavby určené podmienky a síce, že táto má byť umiestnená tak, ako je zakreslená vo výkrese č. 20140173/DUR/02/0-SITUÁCIA ZM 50 v mierke 1:50 000, ktorý bol podľa textu výroku rozhodnutia jeho súčasťou (i keď s nepresnou formuláciou: tvorí nedeliteľnú súčasť spisového materiálu tohto rozhodnutia) a tiež bol ako príloha rozhodnutia označený v jeho závere (na 43. strane). Z uvedeného správny súd vyvodil, že označený výkres bol ako príloha prvostupňového rozhodnutia jeho súčasťou, pretože aj v rámci podmienok umiestnenia predmetnej líniovej stavby bolo stavebným úradom určené, že sa stavba má umiestniť tak, ako bola v označenom výkrese zakreslená. V nadväznosti na uvedené považoval správny súd výrok prvostupňového rozhodnutia z hľadiska umiestnenia stavby za dostatočne zrozumiteľný, a teda nespôsobujúci nepreskúmateľnosť rozhodnutia. Pre úplnosť však správny súd zdôrazňuje, že pre označenie uvedeného výkresu ako neoddeliteľnej súčasti prvostupňového rozhodnutia mal stavebný úrad použiť nejasnosti nespôsobujúcu formuláciu: „...tvorí neoddeliteľnú súčasť tohto rozhodnutia...“ namiesto nepresnej formulácie: „...tvorí neoddeliteľnú súčasť spisového materiálu tohto rozhodnutia...“, ktorá môže vyvolať, a u žalobcu aj vyvolala, pochybnosť o tom, že predmetný výkres je neoddeliteľnou súčasťou rozhodnutia. Uvedená skutočnosť však v kontexte celého rozhodnutia jeho nepreskúmateľnosť nespôsobila. 47. Námietka žalobcu, že prvostupňové rozhodnutie v rozpore s ust. § 39 ods. 2 Stavebného zákona neobsahuje informácie o rozhodnutí vydanom v zisťovacom konaní a o Záverečnom stanovisku nebola dôvodná, pretože bola v rozpore s obsahom prvostupňového rozhodnutia. Informácie v zmysle § 39 ods. 2 Stavebného zákona sú obsiahnuté priamo vo výroku prvostupňového rozhodnutia a to na str. 29 a 30 a tiež v jeho odôvodnení na str. 38. Zo stanoviska Ministerstva životného prostredia SR, odbor environmentálneho posudzovania Bratislava zo dňa 11. decembra 2015 č. 8388/2015-3.4/AK vyplynulo, že ohľadom stavby: Súbor stavieb: Transformácia 400/110 kV Bystričany - I. časť, druhá stavba - vedenie 2x400 kV Horná Ždaňa - lokalita Oslany bolo vykonané posudzovanie vplyvov tejto stavby na životné prostredie v súlade so zákonom č. 24/2006 Z.z., bola vydaná Správa o posudzovaní vplyvov predmetnej líniovej stavby na životné prostredie 2 4 S / 1 6 2 / 2 0 1 8 - 24 - a tiež Záverečné stanovisko. Bola vykonaná aj analýza zapracovania podmienok určených v Záverečnom stanovisku a bolo zistené, že relevantné podmienky boli splnené a boli zapracované do projektovej dokumentácie pre územné rozhodnutie. Pokiaľ sa žalobca domnieva, že povinnosť vyplývajúca z ust. § 39 ods. 2 Stavebného zákona by mala byť realizovaná samostatnou výrokovou vetou, správny súd k tomu udáva, že pokiaľ by stavebný úrad takýmto spôsobom postupoval, nespôsobilo by to chybu jeho rozhodnutia, avšak, keďže v ďalšej časti výroku jeho rozhodnutia sú uvedené informácie obsiahnuté, bola by samostatná výroková veta obsahujúca uvedené informácie nadbytočná, pretože by informácie v zmysle § 39 ods. 2 Stavebného zákona boli uvádzané duplicitne. Keďže správny súd nezistil nedostatok rozhodnutia stavebného úradu, ktorý mal podľa žalobcu spočívať v neposkytnutí informácií v zmysle § 39 ods. 2 Stavebného zákona, považoval túto žalobnú námietku za nedôvodnú. 48. K žalobnej námietke, týkajúcej sa nerešpektovania ust. § 3 ods. 4 Správneho poriadku, spočívajúcej v reálnej nemožnosti stavebného úradu náležite sa vysporiadať s námietkami žalobcu, ktoré predložil v deň ústneho pojednávania, dňa 21. decembra 2015, ktorým dňom bolo prvostupňové rozhodnutie aj datované, správny súd uvádza, že rozhodnutie orgánu verejnej správy, ktoré sa nevyhlasuje, je vydané dňom jeho vyhotovenia s uvedením mena, priezviska a funkcie osoby oprávnenej na jeho vydanie, ktorá ho podpíše a opatrí úradnou pečiatkou (§ 47 ods. 5 Správneho poriadku). Na ústnom pojednávaní ohľadom návrhu ďalšieho účastníka 1/ o umiestnení predmetnej líniovej stavby, ktoré sa konalo dňa 21. decembra 2015 nebolo o podanom návrhu stavebným úradom rozhodnuté. Zápisnica z ústneho pojednávania obsahovala vo svojom závere informáciu, že „na základe predloženého návrhu, jeho dokladovej časti a výsledkov ústneho pojednávania stavebný úrad rozhodne o umiestnení navrhovanej líniovej stavby s tým, že na predmetnú líniovú stavbu je možné vydať územné rozhodnutie“. Informáciu, že stavebný úrad o umiestnení navrhovanej líniovej stavby rozhodne, nie je možné považovať za rozhodnutie vo veci samej. Prvostupňové rozhodnutie, ktoré nebolo verejne vyhlásené, bolo v skutočnosti vydané až dňom jeho písomného vypracovania so všetkými obsahovými náležitosťami v zmysle § 47 ods. 1 až 5 Správneho poriadku, tj. dňa 6. apríla 2016, kedy bolo vyvesené na Obecnom úrade Obce Veľké Pole, tj. na úradnej tabuli stavebného úradu. To znamená, že stavebný úrad mal od konania ústneho pojednávania dostatočný časový priestor, aby sa zaoberal námietkami žalobcu, ktoré predložil na ústnom pojednávaní a aby vydal rozhodnutie súladné s ust. § 46 Správneho poriadku, a preto všeobecné tvrdenie žalobcu, že stavebný úrad nerešpektoval ust. § 3 ods. 4 Správneho poriadku nebolo možné považovať za dôvodné. Žalobca nekonkretizoval, aký vplyv mala mať ním namietaná skutočnosť na zákonnosť napadnutého rozhodnutia, a preto takto formulovanú námietku nezákonnosti rozhodnutia nebolo možné pre jej nekonkrétnosť preskúmať. Správny súd nie je oprávnený za žalobcu dôvody nezákonnosti konkretizovať, či vyhľadávať z administratívneho spisu, pretože je viazaný rozsahom a dôvodmi žaloby (§ 134 ods. 1 Správneho súdneho poriadku). Pre úplnosť však správny súd 2 4 S / 1 6 2 / 2 0 1 8 - 25 - uvádza, že datovaním prvostupňového rozhodnutia dňom 21. decembra 2015, hoci v skutočnosti bolo v súlade s ust. § 47 ods. 5 Správneho poriadku vydané až dňom 6. apríla 2016 došlo k procesnému pochybeniu. Uvedený nedostatok v postupe orgánu verejnej správy však správny súd nepovažoval za dôvod na zrušenie jeho rozhodnutia, ani rozhodnutia žalovaného, pretože v zmysle § 191 ods. 1 písm. g) SSP dôvodom na zrušenie rozhodnutia orgánu verejnej správy nie je akékoľvek porušenie procesného predpisu, ale len také, ktoré je podstatné a ktoré mohlo mať za následok vydanie nezákonného rozhodnutia. Dôvodom na zrušenie rozhodnutia orgánu verejnej správy nie sú také procesné pochybenia, ktorých odstránením v novom konaní po zrušujúcom rozhodnutí správneho súdu by nedošlo k zmene preskúmavaného rozhodnutia, pretože ide len o formálne nedostatky, ktoré vplyv na zákonnosť preskúmavaného rozhodnutia orgánu verejnej správy nemajú. Prípadné označenie správneho dátumu vydania rozhodnutia Stavebného úradu by nemalo žiadny vplyv na zákonnosť jeho rozhodnutia, pretože by sa jeho podstaty (výroku) nijakým spôsobom nedotklo. Uvedený procesný nedostatok rozhodnutia správcu dane je možné v zmysle § 47 ods. 6 Správneho poriadku kedykoľvek odstrániť ako inú zrejmú nesprávnosť. 49. Žalobcom uplatnená námietka nepreskúmateľnosti rozhodnutia nebola dôvodná, pretože bola v rozpore s obsahom rozhodnutia žalovaného. Žalobca tvrdil, že žalovaný sa nevyrovnal s jeho návrhmi a námietkami k podkladom rozhodnutia, a tiež, že sa nevyrovnal s jeho odvolacími námietkami. Správny súd z obsahu rozhodnutia žalovaného zistil, že obsahuje argumentáciu, ktorou sa žalovaný v dostatočne zrozumiteľnom obsahu a v dostatočnom rozsahu vysporiadal so všetkými podstatnými skutočnosťami a námietkami žalobcu a je obsiahnutá na str. 7 až 12 rozhodnutia žalovaného a zhrnutá v bode 5) tohto rozsudku. Žalovaný sa vysporiadal aj s námietkami žalobcu uplatnenými na ústnom pojednávaní dňa 21. decembra 2015, keď konštatoval, že stavebný úrad sa s jeho námietkami vysporiadal, čo zodpovedá obsahu prvostupňového rozhodnutia. V ňom stavebný úrad zaujal stanovisko k námietkam žalobcu a to na str. 39 až 40 prvostupňového rozhodnutia. Žalobca nepreskúmateľnosť rozhodnutia odvodzoval konkrétne z formulácie rozhodnutia žalovaného: „... pričom v závere ústneho pojednávania bolo skonštatované, že na základe predloženého návrhu, jeho dokladovej časti a výsledkov ústneho pojednávania stavebný úrad o umiestnení navrhovanej líniovej stavby rozhodne s tým, že na predmetnú líniovú stavbu je možné vydať územné rozhodnutie. Do týchto podkladov, ktoré boli na ústnom pojednávaní, K.. C. R., ako splnomocnený zástupca odvolateľa, mal možnosť nahliadnuť, vyjadriť sa k nim, nakoľko boli podkladom pre vydanie rozhodnutia o umiestnení danej stavby...“, pričom formuláciu „bolo skonštatované“, ktorú žalovaný vo svojom rozhodnutí použil, označil za ničím nepodložené tvrdenie, v dôsledku čoho je rozhodnutie žalovaného postihnuté vadou nepreskúmateľnosti. K uvedenému správny súd uvádza, že za nepreskúmateľné sa považuje také rozhodnutie, ktoré je buď nezrozumiteľné, teda nejasné, či protirečivé alebo nedostatočne odôvodnené, tj. z jeho obsahu nie je zrejmé, aké úvahy viedli orgán verejnej správy pri 2 4 S / 1 6 2 / 2 0 1 8 - 26 - vyhodnotení dokazovania, či pri právnom posudzovaní veci. Žalobcom namietaná formulácia časti rozhodnutia žalovaného bola jeho obsahom v rámci odpovede žalovaného na odvolaciu námietku žalobcu, týkajúcu sa porušenia ust. § 33 ods. 2 Správneho poriadku. Bola zhrnutím priebehu konania stavebného úradu pred nariadením ústneho pojednávania a v priebehu ústneho pojednávania zo dňa 21. decembra 2015 so záverom, že k porušeniu ust. § 33 ods. 2 Správneho poriadku zo strany stavebného úradu nedošlo, pretože splnomocnený zástupca žalobcu mal najneskôr na ústnom pojednávaní možnosť sa s podkladmi rozhodnutia zoznámiť a vyjadriť sa k nim. Uplatnenou žalobnou námietkou dal žalobca uvedenej časti rozhodnutia žalovaného tým, že ju vyňal ju z kontextu celého rozhodnutia, nepatričný obsah, z čoho nie je možné vyvodiť jeho nepreskúmateľnosť, pretože z hľadiska zrozumiteľnosti, nejasnosti, či protirečivosti rozhodnutia je potrebné ho posudzovať ako celok. Rozhodnutie žalovaného (aj v spojení s prvostupňovým rozhodnutím, keďže administratívne konanie v oboch stupňoch tvorí jeden celok) je jasne, dostatočne a zrozumiteľne zdôvodnené tak, ako to vyžaduje ust. § 47 ods. 3 Správneho poriadku. Správny súd v jeho obsahu žiadnu nejasnosť, nezrozumiteľnosť, ani protirečivosť nezistil, a preto považoval túto žalobnú námietku za nedôvodnú. 50. Na ústnom pojednávaní žalobca uplatnil niekoľko dôvodov, pre ktoré považoval rozhodnutie žalovaného za nezákonné a ktoré v písomne podanej správnej žalobe neuviedol (absencia územných plánov jednotlivých obcí, ktorých sa umiestnenie predmetnej líniovej stavby dotýka, absencia predmetnej líniovej stavby v územnom pláne Obce Píla, pre ktorú ju nie je možné považovať za verejnoprospešnú stavbu, absencia záväzných stanovísk o súlade predmetnej líniovej stavby s územným plánom jednotlivých obcí, neexistencia rozhodnutí, ktoré majú predchádzať územnému rozhodnutiu). Ide o námietky, ktoré žalobné body podanej správnej žaloby rozširujú o ďalšie dôvody. Správna žaloba však musí byť v zmysle § 181 ods. 1 SSP v spojení s ust. § 62 ods. 1 SSP skutkovo a právne vymedzená do 2 mesiacov od oznámenia rozhodnutia, proti ktorému smeruje (žalobou napadnuté rozhodnutie). Žalobcom tvrdené ďalšie dôvody nezákonnosti rozhodnutia žalovaného, ktoré predniesol na súdnom pojednávaní boli uplatnené po uplynutí lehoty vyplývajúcej z ust. § 62 ods. 1 a § 181 ods. 1 SSP, preto na ne nemohol správny súd prihliadať. Preto ani dokazovanie vykonané oboznámením odpovedí konkrétnych obcí na otázku, či majú prijaté územné plány, z ktorých umiestnenie predmetnej líniovej stavby vyplýva, nebolo spôsobilé ovplyvniť právne posúdenie veci súdom. 51. Z vyššieho uvedeného je zrejmé, že po preskúmaní napadnutého rozhodnutia žalovaného v spojení s rozhodnutím prvostupňového orgánu verejnej správy a konania, ktoré ich vydaniu predchádzalo dospel k záveru, že ani jeden so žalobcom v zákonnej lehote uplatnených dôvodov nezákonnosti nebol dôvodný, a preto v súlade s ust. § 190 SSP žalobu zamietol. 2 4 S / 1 6 2 / 2 0 1 8 - 27 - 52. O náhrade trov konania rozhodol správny súd podľa § 167 ods. 1 SSP (a contrario), podľa ktorého správny súd prizná žalobcovi voči žalovanému právo na úplnú alebo čiastočnú náhradu dôvodne vynaložených trov konania, ak mal žalobca vo veci celkom alebo z časti úspech. Pretože žalobca v konaní úspešný nebol, správny súd mu náhradu trov konania nepriznal. Správny súd nepriznal náhradu trov konania ani ďalším účastníkom, pretože im v konaní pred správnym súdom nebola uložená žiadna povinnosť v súvislosti s plnením ktorej by im vznikli trovy. Neboli tak splnené podmienky v zmysle § 169 SSP na priznanie náhrady trov konania ďalším účastníkom. Toto rozhodnutie prijal senát správneho súdu pomerom hlasov 3 : 0 (§ 139 ods. 4 SSP). Poučenie: Toto rozhodnutie nadobudne právoplatnosť doručením. Proti tomuto rozhodnutiu je prípustná kasačná sťažnosť, ktorú môže podať účastník konania, ak bolo rozhodnuté v jeho neprospech, pričom ju musí podať v lehote jedného mesiaca od doručenia rozhodnutia. Kasačná sťažnosť sa podáva na tunajšom súde. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený vyššie pod písm. g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), d) návrh výroku rozhodnutia (sťažnostný návrh). 2 4 S / 1 6 2 / 2 0 1 8 - 28 - Sťažnostné body možno meniť len do uplynutia lehoty na podanie kasačnej sťažnosti. Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

